Målfrid J. Frahm Jensen

**Målfrid Julie Frahm Jensen** (født 19. mai 1963) er en norsk lyriker og forfatter. Hun har gitt ut syv diktsamlinger, en kunst- og fødselsdagskalender, vært redaktør for opplysningshefter innen psykisk helse og medforfatter til flere fagbøker. 

## Liv og virke
### Bakgrunn
Frahm Jensen er oppvokst på Sandnes i Rogaland. Hun er utdannet hjelpepleier. Etter 2006 ble hjelpepleierutdanningen erstattet av yrkesfagutdanningen helsefagarbeider.

### Karriere
Frahm Jensen har arbeidet innen eldreomsorg og som erfaringskonsulent i psykiatrisk divisjon ved Stavanger universitetssjukehus i perioden 2009–2015. Hun sa opp sin stilling ved Stavanger Universitetssjukehus i 2015 etter omfattende gjengjeldelse etter hun varslet om ulovlig tvangsmiddelbruk. I dag driver hun med forfattervirksomhet og kunnskapsformidling gjennom undervisning og kultur.

### Priser og utmerkelser
I 2016 ble hun tildelt Prisen til fremme av ytringsfriheten innen psykisk helsevern for 2015. Begrunnelsen for prisen var at Målfrid J. Frahm Jensen gjennom mange år vært en viktig og uredd forkjemper for bedring av pasienters rettigheter og ytringsfrihet i psykisk helsevern. Ved å uttale seg kritisk om den høye tvangsmiddelbruken ved psykiatrisk divisjon, Helse Stavanger fikk hun sykehusets ansatte mot seg blant annet i form av en underskriftskampanje. Belastningene etter ytringer i media og varslinger medførte at Frahm Jensen sa opp stillingen. Saken fikk bred dekning i Stavanger Aftenblad, og journalist Ina Gundersen mottok Sør-Rogalands journalistpris for nyhetsdekningen av saken.

I 2015 ble hun tildelt Tabuprisen fra Rådet for psykisk helse for sin uredde stemme for brukerne av psykiske helsetjenester. Hun har utmerket seg ved å kjempe for psykisk sykes rettigheter og vilkår, samt bidratt til oppmerksomhet mot mange tabuer innen psykisk helse. Frahm Jensen har bidratt til å øke kunnskapen om hvordan det er å leve med type 1-diabetes samtidig med psykiske lidelser og hvordan disse helseplagene påvirker hverandre.

I 2009 ble hun kåret til «årets foredragsholder» ved Undervisnings- og Forskningsavdelingen ved psykiatrisk divisjon på Stavanger universitetssjukehus for sin «innsats som foredragsholder og kunnskapsformidler i og utenfor psykiatrisk divisjon».

I 2002 ble hun tildelt legemiddelfirmaet Lillys *Partnership in Diabetes – Global Award*. Prisen ble delt ut under American Diabetes Association-kongressen i New Orleans i 2003. Prisen ble begrunnet med: *Målfrid J. Frahm Jensen, fra Sandnes, er en av fem internasjonale vinnere av mer enn 300 nominasjoner. Hun har hatt en rekke verv i Norges Diabetesforbund (NDF) og har vist en imponerende innsats helt siden hun fikk diagnosen diabetes for 14 år siden. I den senere tid har hennes engasjement i Diabetesforbundet vært mest rettet mot eldre personer og mennesker med [[psykiske lidelser]]. På initiativ fra, og sammen med Målfrid, utarbeider en prosjektgruppe i NDF blant annet et opplysningshefte om diabetes og psykiske lidelser.*

I 2002 ble hun tildelt «Diabetesforbundets gullnål» «for særlig stor innsats i utvikling av diabetesomsorgen i Norge og særskilt Rogaland».

## Bibliografi

### Utgivelser
* 2001: *Spor i menneskeland* (diktsamling), Commentum Forlag
* 2003: *Livets bølger* (diktsamling), Commentum Forlag
* 2007: *Gjennom ord* (diktsamling), Commentum Forlag

* 2008: *Kunst- og fødselsdagskalender*, Commentum Forlag
* 2009: *Når vi forstår* (diktsamling), Commentum Forlag
* 2014: *Under snøen spirer solen, *diktsamling, Commentum Forlag

* 2015: *Farmor er hippie* (diktsamling), Commentum Forlag
* 2016: *Morgendagen blir fin, 15 år som lyriker*, Commentum Forlag
* 2018: *Innestengd* (diktsamling), Commentum Forlag
* 2020: *Varsling, med utgangspunkt i helsetjenesten* (fagbok), Universitetsforlaget

* 2024: *Erfaringskonsulent; med mål om endring* (fag- og lærebok), Universitetsforlaget

### Illustrasjoner
* Utsnitt av forfatters dikt er brukt som illustrasjon i *Sandnes* 2007
* Fotografisk praktbok av John Sirevåg. *Trolls of Norway*

### Som medforfatter
* *Relasjonsboka / Relationsbogen* Hertervig Forlag, akademisk 2022
* *Brukeransettelser*. Håndbok om brukeransettelser innen psykisk helse. Nasjonalt senter for erfaringskompetanse innen psykisk helse, 2016
* *Psykisk helse. Nye arenaer, aktører og tilnærminger* Universitetsforlaget 2015
* *Uten samtykke, men med rettigheter i psykisk helsevern* 2009 (opplysningshefte) Stiftelsen Psykiatrisk Opplysning
* *Stigma/Antistigma* (opplysningshefte) 2009 Stiftelsen Psykiatrisk Opplysning
* *Livet med diabetes i ord og bilder* 2009 (informasjonsbok) Diabetesforbundet
* *Brukermedvirkning i psykisk helsearbeid*, fagbok utgitt på Gyldendal Akademisk 2009
* *Klienten – den glemte terapeut*, fagbok utgitt på Gyldendal Akademisk 2007
* *Med vitende og vilje* 2006 (fagbok) Kommuneforlaget
* *Ord over sinn – og våre virkeligheter* 2004 (antologi) Kolofon forlag
* *TEN YEARS OF PAIN* 2003 (essay) Hertervig Forlag
* *Alt det galna* 2003 (essay) Hertervig Forlag
* *Jeg har bedt til Gud om å få en annen familie* 2003 (DVD)
* *Diabetes og psykiske lidelser* 2002 (opplysningshefte) Diabetesforbundet
* *Ei håndbok om type 2-diabetes* 1997 (Studieplan) Diabetesforbundet
* *Mat og diabetes* 1996 (Studieplan) Diabetesforbundet
* *Ei håndbok om type 1-diabetes* 1996 (Studieplan) Diabetesforbundet
* *Med søkelys på oss selv og vårt foreningsliv* (Studieplan) Diabetesforbundet

## Teater
Forfatterens dikt om selvskade har inspirert til og blitt brukt av Teater Kompas i teaterforestillingen «Når det skærer i hjertet». Teater Kompas ble i 2014 nominert til en Reumert i kategorien «Bedste forestilling for børn og unge» for denne forestillingen.

## Referanser


## Eksterne lenker
* Egenpresentasjon